钦定古今图书集成/明伦汇编/官常典/第649卷 > 高应祯
## 钦定古今图书集成/明伦汇编/官常典/第649卷 > 高应祯

按《长沙府志》：“应祯，闽县人。正德十六年辛巳进士，知
湘潭县。才锋剡利。流贼数百堑山为砦，剽劫村落。祯
以计招其渠魁，使入县习礼，约月朔望一至。因寒更
制狶皮靴、狗皮帽以示温异。伺稍懈，阴布健儿，视靴
帽尽歼之，洗其党，火其寨，邑以无事。作竹泉书院，暇
则自课士为文焉。祀名宦。”